19. ΝΟΜΟΘΕΤ. ΔΙΑΤΑΓΜΑ υπ’ αριθ. 3888 της 25 Οκτ./ 3 Νοεμ. 1958 Περί συστάσεως ειδικής επιτροπής προς σύνταξιν κώδικος μεταναστεύσεως, αποδημίας και διαβατηρίων. Άρθρ.1.-1.Επί τω σκοπώ συντάξεως κώδικος «περί μεταναστεύσεως, αποδημίας και διαβατηρίων, επιψηφισθησομένου κατ’ εφαρμογήν του άρθρ. 57 παρ. 11 του Συντάγματος συνιστάται δι’ αποφάσεως του Υπουργού των Εσωτερικών ειδική επιτροπή αποτελουμένη εκ των κάτωθι: α)Του Γενικού Γραμματέως του Υπουργείου των Εσωτερικών ως προέδρου. β)Του Γενικού Διευθυντού της Α΄ Γενικής Διευθύνσεως του αυτού Υπουργείου, αναπληρουμένου υπό του νομίμου αναπληρωτού του. γ)Του νομικού Συμβούλου Υπουργείου Εσωτερικών. δ)Ενός Διευθυντού του Υπουργείου Προεδρίας της Κυβερνήσεως. ε)Ενός Ανωτάτου ή Ανωτέρου Υπαλλήλου του Υπουργείου Συντονισμού. ς)Ενός Διευθυντού του Υπουργείου Εξωτερικών. Το υπό στοιχεία, δ΄, ε΄ και ς΄ μέλη, υποδεικνύονται μετά των αναπληρωτών των υπό του οικείου Υπουργού. ζ)Του Διευθυντού της παρά τω Υπουργείω Εσωτερικών Διευθύνσεως Αποδημίας, Μεταναστεύσεως και Διαβατηρίων, αναπληρουμένου υπό ετέρου Διευθυντού της Α΄ Γενικής Διευθύνσεως οριζομένου υπό του Υπουργού των Εσωτερικών. η)Ενός ανωτάτου ή ανωτέρου αξιωματικού της Β. Χωροφυλακής ή Διευθυντού της Αστυνομίας Πόλεων, οριζομένου μετά του αναπληρωτού του υπό του Υπουργού των Εσωτερικών. 2.Χρέη γραμματέως της επιτροπής εκτελεί υπάλληλος της Α΄ Γενικής Διευθύνσεως του Υπουργείου Εσωτερικών επί βαθμώ τουλάχιστον 6ω οριζομένος μετά του αναπληρωτού του υπό του Υπουργού των Εσωτερικών. 3.Η Επιτροπή συνεδριάζει παρόντων πέντε τουλάχιστον μελών μετά του προέδρου, τηρεί δε πρακτικά των υπό συζήτησιν θεμάτων. ΄Αρθρ.2.-1.Δια κοινής αποφάσεως των Υπουργών Εσωτερικών και Οικονομικών δύναται να ορισθή εφ’ έπαξ αποζημίωσις δι’ οδοιπορικά έξοδα του Προέδρου, των μελών (τακτικών και αναπληρωματικών) και του γραμματέως της Επιτροπής μη δυναμένη να υπερβή, δι’ έκαστον, το ποσόν των δραχμών πέντε χιλιάδων. 2.Η αποζημίωσις καταβάλλεται άμα τη περατώσει της όλης εργασίας ή και τμηματικώς κατά τα δια της κοινής αποφάσεως ειδικώτερον ορισθησόμενα, υποχρεουμένης πάντως της επιτροπής όπως περατώση το όλον έργον εντός εξαμήνου από της ενάρξεως της λειτουργίας αυτής. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ.324(β) 108-78 